**Obec Štvrtok na Ostrove**

**Obecný úrad, Mýtne nám. č. 454/1, 930 40 Štvrtok na Ostrove**

Obec Štvrtok na Ostrove v zmysle § 4 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov a zákona NR SR č.552/2003 Z.z. o výkone práce vo verejnom záujme v znení neskorších predpisov

**vyhlasuje**

**výberové konanie na obsadenie funkcie riaditeľa školy**
**Základná škola s vyučovacím jazykom maďarským - Magyar Tannyelvű Alapiskola,**

**Štvrtok na Ostrove**

**s nástupom od  1. septembra 2015**

**Podmienky účasti výberového konania:**

* kvalifikačné požiadavky v zmysle zákona NR SR č.317/2009 Z.z., o pedagogických zamestnancoch a odborných zamestnancoch a o zmene a doplnení niektorých zákonov v platnom znení a v zmysle vyhlášky MŠ SR č.437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v platnom znení
* najmenej päť rokov pedagogickej praxe v zmysle §3 zákona NR SR č.596/2003 Z.z.
* osobná a morálna bezúhonnosť - v zmysle §3 zákona NR SR č.552/2003

**Požadované doklady k prihláške na výberové konanie:**

* písomná prihláška do výberového konania
* overené kópie dokladov o najvyššom dosiahnutom vzdelaní a overená fotokópia dokladu o vykonaní 1. atestácie alebo jej náhradnej formy
* výpis z registra trestov (nie starší ako tri mesiace)
* profesijný životopis
* doklad o dĺžke pedagogickej praxe
* potvrdenie o zdravotnej spôsobilosti na riadiacu prácu
* písomný návrh koncepcie rozvoja školy
* súhlas uchádzača na použitie osobných údajov pre potreby výberového konania v zmysle zákona č. č.122/2013 Z.z. o ochrane osobných údajov a o zmene a doplnení niektorých zákonov v platnom znení

**Ostatné kritéria a požiadavky:**

* znalosť práce s PC
* riadiace schopnosti
* ovládanie štátneho jazyka, znalosť maďarského jazyka

Prihlášky do výberového konania prosíme zaslať do 11. mája 2015 na adresu:

Obec Štvrtok na Ostrove, Mýtne nám. č. 454/1, 930 40 Štvrtok na Ostrove

Obálku označte nápisom  „Výberové konanie ZŠ s VJM – Pályázat AI - neotvárať“

V Štvrtku na Ostrove dňa 7.4.2015

 Mgr. Őry Péter

 starosta obce